CELEX: C2004/300/101
Language: fi
Date: 2004-12-04 00:00:00
Title: Asia T-415/04: Vittoria Tebaldi ym:n 6.10.2004 Euroopan yhteisöjen komissiota vastaan nostama kanne

4.12.2004   
            
            
               FI
            
            
               Euroopan unionin virallinen lehti
            
            
               C 300/52
            
         Vittoria Tebaldi ym:n 6.10.2004 Euroopan yhteisöjen komissiota vastaan nostama kanne
   (Asia T-415/04)
   (2004/C 300/101)
   Oikeudenkäyntikieli: ranska
   Vittoria Tebaldi, kotipaikka Tervuren (Belgia), Vicente Tejero Gazo, kotipaikka Sterrebeek (Belgia), Victor González Martínez, kotipaikka Bryssel ja Alessandro Giovannetti, kotipaikka Ernster (Luxemburg), ovat 6.10.2004 nostaneet Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajien edustajat ovat asianajajat Gilles Bounéou ja Frédéric Frabetti ja prosessiosoite Luxemburgissa.
   Kantajat vaativat, että ensimmäisen oikeusasteen tuomioistuin
   
               —
            
            
               kumoaa ylennyskierroksen 2003 ylennettyjä virkamiehiä koskevasta luettelosta tehdyn päätöksen siltä osin kuin kantajien nimet eivät ole luettelossa sekä liitännäisesti kumoaa tämän päätöksen valmisteluasiakirjat
            
         
               —
            
            
               toissijaisesti kumoaa vuoden 2003 ylennyskierroksen ylennyspisteiden myöntämistä koskevan päätöksen erityisesti ylennyskomitean suositusten valossa
            
         
               —
            
            
               lausuu oikeudenkäyntikuluista ja palkkioista ja velvoittaa Euroopan yhteisöjen komission korvaamaan ne.
            
         Oikeudelliset perusteet ja pääasialliset perustelut
   Tämän asian kantajat ovat riitauttaneet nimittävän viranomaisen päätöksen olla ylentämättä heitä palkkaluokan osalta ylennyskierroksella 2003.
   Kantajat esittävät vaatimustensa tueksi, että
   
               —
            
            
               henkilöstösääntöjen 45 artiklaa ja niiden täytäntöönpanoa koskevia yleisiä määräyksiä on rikottu
            
         
               —
            
            
               virkamiesten arviointia ja ylennystä koskevaa hallinnollista ohjetta ei ole noudatettu
            
         
               —
            
            
               syrjintäkiellon periaatetta ja mielivaltaisen menettelyn kiellon periaatetta on loukattu ja perusteluvelvollisuus on laiminlyöty
            
         
               —
            
            
               luottamuksensuojan periaatetta on loukattu
            
         
               —
            
            
               huolenpitovelvollisuus on laiminlyöty.